康熙字典
蹇【酉集中】【足部】康熙筆画:17画部外筆画:10画
查询·新华字典
《唐韻》居偃切《集韻》《韻會》紀偃切,
音犍。《說文》跛也。《釋名》蹇,跛蹇也,病不能執事役也。《史記·晉世家》卻克僂,而魯使蹇,衞使眇。《前漢·敘傳》駑蹇之乗。《莊子·達生篇》聾盲跛蹇。
又《易·蹇卦》蹇,難也,險在前也。《又》王臣蹇蹇。《疏》涉蹇難而往濟蹇,故曰王臣蹇蹇也。
又《左傳·哀六年》彼皆偃蹇,將棄子命。《註》偃蹇,驕敖。《屈原·離騷》望瑤臺之偃蹇兮。《註》高貌。《又》何瓊珮之偃蹇兮。《註》衆盛貌。
又《九歌》靈偃蹇兮姣服。《註》舞貌。《補註》委曲貌。
又《史記·司馬相如傳》蹇產溝瀆。《註》蹇產,屈折也。
又《管子·四時篇》毋蹇華絕芋。《註》蹇,拔也。
又《屈原·離騷》蹇將憺兮壽宮。《註》蹇,詞也。
又《博雅》蹇,擾也。
又姓。《左傳·僖三十二年》穆公訪諸蹇叔。《註》秦大夫。《屈原·離騷》吾令蹇脩以爲理。《註》蹇脩,伏羲之臣也。
又《廣韻》九輦切《集韻》《韻會》九件切,
搴上聲。
又《集韻》巨偃切,音鍵。義
同。
又與褰同。《莊子·山木篇》蹇裳躩步。《楚辭·九章》憚蹇裳而濡足。《補註》蹇,讀若褰。
又與謇同。《屈原·離騷》余固知謇謇之爲患兮。《註》謇謇,忠貞貌。易曰:王臣謇謇。《補註》今《易》作蹇蹇。先儒引經多如此,蓋古今本不同耳。《六書正譌》蹇从足,寒省聲。跛爲正義,借爲蹇難、蹇直字。別作謇,非。